钦定古今图书集成/理学汇编/文学典/第020卷 > 边让
## 钦定古今图书集成/理学汇编/文学典/第020卷 > 边让

按《后汉书文苑列传》：“边让，字文礼，陈留浚仪人也。少
辩博，能属文，作《章华赋》，虽多淫丽之辞，而终之以正，
亦如相如之讽也。其辞曰：‘楚灵王既游云梦之泽，息
于荆台之上，前方淮之水，左洞庭之波，右顾彭蠡之
隩，南眺巫山之阿，延目广望，骋观终日。顾谓左史倚
相曰：‘盛哉斯乐，可以遗老而忘死也’。于是遂作章华’”
之台，筑干谿之室，穷土木之技，单珍府之实，举国营
之，数年乃成。设《长夜》之淫宴，作《北里》之新声，于是伍
举知夫陈、蔡之将生谋也，乃作斯赋以讽之：胄高阳
之苗裔兮，承圣祖之洪泽；建列藩于南楚兮，等威灵
于二伯。超有商之大彭兮，越隆周之两虢。达皇佐之
高勋兮，驰仁声之显赫。惠风春施，神武电断，华夏肃
清，五服攸乱。旦垂精于万机兮，夕回辇于门馆。设长
夜之欢饮兮，展中情之嬿婉。竭四海之妙珍兮，尽生
人之秘玩。尔乃携窈窕，从好仇，径肉林，登糟丘，兰肴
山竦，椒酒渊流。激元醴于清池兮，靡微风而行舟。登
瑶台以回望兮，冀弥日而消忧。于是招宓妃，命湘娥，
齐倡列郑女罗。扬激楚之清宫兮，展新声而长歌。繁
手超于《北里》，妙舞丽于《阳阿》。金石类聚，丝竹群分。被
轻褂，曳华文；罗衣飘飖，组绮缤纷。纵轻躯以迅赴，若
孤鹄之失群。振华袂以逶迤，若游龙之登云。于是欢
嬿既洽，长夜向半。琴瑟易调，繁手改弹。清声发而响
激，微音逝而流散。振弱支而纡绕兮，若绿繁之垂干。
忽飘飖以轻逝兮，似鸾飞于天汉。舞无常态，鼓无定
节，寻声响应，修短靡跌，长袖奋而生风，清气激而绕
结。尔乃妍媚遽进，巧弄相加，俯仰异容，忽兮神化，体
迅轻鸿，荣曜春华。进如浮云，退如激波，虽复柳惠，能
不咨嗟，于是天河既回，淫乐未终，清籥发征，激楚扬
风，于是音气发于丝竹兮，飞响轶于云中，比目应节
而双跃兮，孤雌感声而鸣雄。美繁手之轻妙兮，嘉新
声之弥隆。于是众变已尽，群乐既考，归乎生风之广
夏兮，修黄轩之要道。携西子之弱腕兮，援毛嫔之素
肘。形便娟以婵媛兮，若流风之靡草。美仪操之姣丽
兮，忽遗生而忘老。尔乃清夜晨，妙技单收尊俎彻鼓
盘，惘焉若酲，抚剑而叹。虑理国之须才，悟稼穑之艰
难。美吕尚之佐周，善管仲之辅桓。将超世而作理，焉
沈湎于此欢于是罢女乐，堕瑶台。思夏禹之卑宫，慕
有虞之土阶。举英奇于仄陋，拔髦秀于蓬莱。君明哲
以知人，官随任而处能。百揆时叙，庶绩咸熙。诸侯慕
义，不召同期。继高阳之绝轨，崇成庄之洪基。虽齐桓
之一匡，岂足方于大持。尔乃育之以仁，临之以明，致
虔报于鬼神，尽肃恭乎上京，驰淳化于黎元，永历世
而太平。大将军何进闻让才名，欲辟命之，恐不至，诡
以军事征召。既到署，令史进以礼见之。让善占射，能
辞对，时宾客满堂，莫不羡其风。府掾孔融、王朗并修
刺候焉。议郎蔡邕深敬之，以为让宜处高任，乃荐于
何进曰：“伏惟幕府初开，博选清英，华发旧德，并为元
龟。虽振鹭之集西雍，济济之在周庭，无以或加。窃见
令史陈留边让，天授逸才，聪明贤智，髫龀夙孤，不尽
家训。及就学庐，便受大典，初涉诸经，见本知义，授者
不能对其问，章句不能逮其意。心通性达，口辩辞长，
非礼不动，非法不言。若处狐疑”之论，定嫌审之分，经
典交至，捡括参合，众夫寂焉，莫之能夺也。使让生在
唐虞，则元凯之次，运值仲尼，则颜冉之亚，岂徒俗之
凡偶，近器而已者哉？阶级名位，亦宜超然。若复随辈
而进，非所以章瑰伟之高价，昭知人之绝明也。《传》曰：
“函牛之鼎以烹鸡，多汁则淡而不可食，少汁则熬而
不可熟。”此言大器之于小用，固有所不宜也。邕窃悁
邑，怪此宝鼎，未受牺牛大羹之和，久在煎熬脔割之
间。愿明将军回谋垂虑，裁加少纳贡之机密，展之力
用。若以年齿为嫌，则颜回不得贯德行之首，子奇终

让去官还家。恃才气，不屈曹操，多轻侮之言。建安中，
其乡人有构让于操，操告郡就杀之，文多遗失。
按《文士传》，“让才隽辩逸，大将军何进闻其名，召署令
史，以礼见之。让占对闲雅，声气如流，客皆慕之。让出
就曹。时孔融、王朗等并前为掾，共书刺从让，让平衡
与交接。”

按《世说新语》：边文礼见袁奉高，失次序，奉高曰：“昔尧
聘许由，面无忤色，先生何为颠倒衣裳？”文礼答曰：“明
府初临，尧德未彰，是以贱民颠倒衣裳耳。”